google/wiki40b huggingface dataset:
Skapelsens pillarer

Skapelsens pillarer er et av de mest kjente fotografiene av rommet. På et foto tatt av Hubble-teleskopet ser man Ørnetåkens tre enorme pillarer av interstellar gass og støv. Bildet er satt sammen av fire kameraer, og ble tatt 1. april 1995. Avstanden fra jorden til Ørnetåken er omtrent 7 000 lysår, beliggende i stjernebildet Slangen.
I 2007 analyserte en forskergruppe ledet av Nicolas Flagey ved Institut d'Astrophysique Spatiale i Orsay, Frankrike et bilde av Ørnetåken i infrarødt lys tatt av romteleskopet Spitzer. Bildet viser oppvarmede støvskyer som forskerne antar er et resultat av en supernova for 1 000 til 2 000 år siden. Skyen ser ut til å bevege seg i retning av Skapelsens pillarer, og vil antagelig treffe og utslette dem om omtrent 1 000 år. Siden de ligger 7 000 lysår unna Jorden, kan de allerede være forsvunnet, siden lyset fra ødeleggelsen enda ikke har nådd fram til oss.
Andre forskere tviler på at den varme støvskyen er resultat av en supernova-eksplosjon, og at fraværet av sterk radio- og røntgenstråling indikerer at det ikke dreier seg om en supernova.
Fylkesvei 2264

Fylkesvei 2264 går mellom Osmoen og Gruben i Os. Veien er 10,2 km lang
Frem til 2019 hadde veien betegnelsen Fylkesvei 751.
Nominasjon

Nominasjon er en del av prosessen med å velge en kandidat til et verv eller en utmerkelse. Gjennom en nominasjonsprosess samler en gruppe, gjerne en nominasjonskomité, inn navn og diskuterer hvilke personer, egenskaper eller bragder som gjør personen til en mulig kandidat. Den, eller de, best egnede kandidatene blir så nominert, og vil være kandidater til påfølgende valg. Hvem som kan nominere, hvem som kan nomineres, og hvordan nominasjonen skal skje, bestemmes av egne regler. Reglene varierer avhengig av viktigheten av nominasjonen.

Politisk nominasjon

I Norsk politikk starter nominasjonsprosessen i partiene. Bruken av listevalg gjør at nominasjonskomiteene i de forskjellige partiene må nominere flere kandidater i prioritert rekkefølge. Partienes nominasjonsmøter kan endre på komiteens forslag, og vedtar den endelige nominasjonen. Dette blir partiets listeforslag som trykkes opp og blir valgseddel.
Innen de politiske partiene kan være få nominerte, ofte bare èn, også til viktige verv. Med bare èn nominert gjøres valg, når reglene tillater det, ved akklamasjon,  eller om det er flere kandidater ved simpelt flertall eller alminnelig flertall.
Verv eller oppgaver utenfor politikken, som flere ønsker eller fortjener, kan også være gjenstand for nominasjon. Frivillige organisasjoner, foreninger eller aksjeselskaper kan ha egne regler for nominasjon av kandidater. Wikipedia har for eksempel regler for nominasjon av administratorer.

Nominasjon til utmerkelser

En rekke priser og utmerkelser tildeles til den foretrukne kandidaten blant en rekke nominerte. Mange priser regnes det som en ære å bli nominert til, selv om man ikke vinner prisen.
Nobels fredspris har i 2015 273 nominerte. Av disse er 68 forslag fra organisasjoner. 
To norske filmskapere ble nominert til Oscar for 2014.
Kåringer, som årets spill  eller årets bil, velges blant en rekke nominerte, selv om det da ikke er snakk om personer.
9. desember

Navnedag

Annette, Anniken
Nord-Lenangen (fjord)

Nord-Lenangen eller Nordlenangen (kvensk: Itarivuono) er en arm av Ullsfjorden i Lyngen kommune i Troms fylke. Fjorden strekker seg 10 kilometer sørover til Botn og løper parallelt med Ullsfjorden. Den har innløp mellom Nordlenangsnesset i vest og Russelvnesset i øst. Ved Straumen, omtrent midtveis, smalner fjorden inn og blir svært grunn. Her er strømmen sterk ved tidevannskiftene. Den innerste delen av fjorden kalles Botn.
Bygda Nord-Lenangen strekker seg langs østsida av fjorden, og som en del av bygda regnes også grendene Nygårdstranda på vestsida, Lenangsstraumen ved Straumen og Russelv i nord. Fv312 går langs mesteparten av fjorden og krysses via Straumen bru.
Religiøs traktat

Religiøs traktat er et «religiøst småskrift» (Bokmålsordboka) som brukes til evangelisering. De kan være i A5-format eller mindre og deles ut til mennesker man vil evangelisere for.

Bibelbud

Ved pietismens gjennombrudd i Norge ble det lagt stor vekt på litteratur. Allerede Hans Nielsen Hauge fikk trykt skrifter med kristelig innhold som han solgte på sine reiser. Siden overtok andre predikanter denne oppgaven. De ble kalt bibelbud og gikk fra grend til grend med bøker som de solgte i forbindelse med husmøter i hjemmene. Utover på 1800-tallet ble dette arbeid satt i system av Lutherstiftelsen, som var forløperen til Det norske lutherske indremisjonsselskap. Men ved århundreskiftet var det ebbet ut og nesten gått i glemmeboken i organisasjonen.

Traktatarbeid i Indremisjonen

Johan Martin Wisløff tok i 1914 opp tanken om igjen å starte traktatarbeid. Han begrunnet det med at gode traktater var «et velsignet virkemiddel for den indre misjon». Arbeidet ble organisert slik at indremisjonsforeningene opprettet traktatkomiteer som fikk tilsendt traktater gratis ti ganger årlig. I perioden 1914 – 1916 ble det opprettet 114 traktatkomiteer rundt om i landet. Det ble gitt ut 23 traktater i et opplag på til sammen 460.000 eksemplarer. I årene etter fram til 1920 økte dette til 138 traktatkomiteer, 46 forskjellige traktater og et opplag på nærmere to millioner.
I 1925 byttet man format fra to sider til en mindre størrelse i fire sider og med et bilde som blikkfang. Det var nå 291 traktatkomiteer rundt om i landet. I tillegg var det 134 enkeltpersoner som regelmessig fikk tilsendt traktater for spredning. Arbeidet fikk en knekk under andre verdenskrig, for da ble det papirrasjonering og man kunne ikke trykke så mange som man ønsket. En av traktatene ble også beslaglagt av nazistene. Den hadde tittel Det siste slag og var en allusjon til uttrykket: «England taper alle slag - så nær som det siste». Men da ordren om beslaglegging kom, var traktaten spredt over hele landet.
Seilet hotell

Scandic Seilet, inntil 2014 Rica Seilet Hotel, er et høyhus i Molde. Bygningen er et 16 etasjer høyt hotell som ble åpnet 11. oktober 2002. Hotellet inneholder 224 rom, 15 møterom, 2 barer og en restaurant. Vegg i vegg med hotellet, med inngang gjennom dets lobby, ligger kulturhuset Bjørnsonhuset. Utenfor hotellet ligger Bjørnsons plass, opparbeidet med gatestein, betongheller, asfalt og flere bed med cirka tusen roser.
Scandic Seilet ligger plassert like vest for sentrum, og er nærmeste nabo til Aker Stadion. Store deler av hotellet står på påler i sjøen. Arkitekten Kjell Kosberg i Kosbergs Arkitektkontor AS står bak hotellet. 5. august 2001 la Prinsesse Märtha Louise ned grunnsteinen for hotellet og det tilhørende Bjørnsonhuset. I det neste året ble vanntomten fylt med 80 000 kubikkmeter med masse, før 60 stålrør ble boret 37 meter ned i bakken. Her ble Rica Seilet reist, og stod ferdig ett år etter at byggingen ble startet.
Hotellet ble omprofilert fra Ricahotell til Scandichotell i 2014 etter at Scandic Hotels kjøpte Rica Hotels.
Rodriguezius

Utseende

En stor (35-40 millimeter), avlang, rødbrun trebukk. Antennene er tynne, nesten så lange som kroppen hos hannen og rundt to tredjedeler så lange som kroppen hos hunnen. Hodet er kort og bredt, kjevene ikke forstørrede. Pronotum er trapesformet, sterkere avsmalnende forover hos hunnen enn hos hannen. Dekkvingene er parallellsidige med rettvinklede "skuldre", hver dekkvinge med to litt svake lengderibber.

Levevis

Larvene lever i død ved, utviklingstiden er flere år.

Utbredelse

Arten er endemisk for øya Rodrigues i Indiahavet.
Dardiske språk

Dardiske språk utgjør en undergruppe i den indoariske språkgrenen, som selv hører til de indoeuropeiske språkene. Språkene blir snakka i østlige Afghanistan, nordlige Pakistan og de omstridte, hovedsakelig indiske områda Jammu og Kashmir. De er alle lite kjente minoritetsspråk, bortsett fra kasjmiri, som er et offisielt språk i India.
Begrepet «dardisk» kommer fra Herodots navn på landet i dagens nordøstlige Afghanistan, Dardikae. Flere folk som kommer fra nærliggende områder har blitt kalt dardere.
Dardiske språk har typisk blitt definert som ei undergruppe av indoariske språk med sterk påvirkning fra nuristanske og iranske språk. Nuristanske språk blei lenge regna med til den dardiske gruppa, men har etter studier av den norske lingvisten Georg Morgenstierne på 1970-tallet blitt regna som ei egen gruppe. 
Alle de dardiske språka har blitt påvirka av mektigere nabospråk, slik at de kan være vanskelige å klassifisere samla. De blir gjerne snakka av mindre grupper i områder som kan være uframkommelige på grunn av fjellterreng eller på grunn av væpna konflikter.
Takehiro Kato

Karriere

Takehiro Kato startet sin profesjonelle karriere i Gamba Osaka i 1993. Han har også spilt for Oita Trinity og Sagawa Express Osaka.
Donna Bella Donna

Donna Bella Donna er en CD fra Trond Erics, utgitt i 2004. Platen er arrangert og produsert av David Johansen og Lars Espen Skogvold.
Sonic Syndicate

Biografi

Bandet ble startet i 2000 av brødrene Roger, Richard og deres fetter Robin Sjunnesson. De ville starte et band sammen etter at de hadde tatt pause fra deres andre band, Tunes of Silence. I dette bandet hadde de sammen med noen klassekamerater spilt i sjangeren Power Metal, men de ville starte ett nytt prosjekt og spille en annen sjanger. Det nye bandet kalte de Fallen Angels, og bandet spilte melodisk death metal inspirert av hovedsakelig svenske melodiske deathmetal-band som Soilwork, Dark Tranquillity og In Flames. Fallen Angels spilte sin første sang på en talentjakt som skolene i Falkenberg holdt i mars 2003. De kom til finalen, men vant ikke konkurransen. Bandet likte responsen de fikk av publikum og de som var innblandet i konkurransen. Snart hadde de klart å bli «store» i hjembyen. De spilte inn tre demoer som heter Black Lotus, Fall from Heaven og Extinction. 
I desember 2005 skrev bandet kontrakt med plateselskapet Pivotal Rockordings i USA, så begynte de å lage debutalbumet Eden Fire. Før bandet var ferdig med debutalbumet skiftet de navn til Sonic Syndicate for unngå problemer med band som hadde samme navn. Eden Fire ble utgitt den 13. september 2005. Dette albumet var en blanding av Gothenburg Metal (melodisk death metal) og Hardcore, men for det meste melodisk death metal. Etter en stund ble bandet kjent og fikk fort fans i Sverige. Senere samme år gjennomførte de en turné i Sverige for å reklamere mer for debutalbumet sitt.
I begynnelsen av 2006 ble Kristoffer Bäcklund erstattet av John Bengtsson som var et aktivt medlem i melodisk death metalbandet DØDZ. I løpet av våren 2006 ble bandet forsterket med sangeren Roland Johansson. Grunnen var at bandet ville ha større dynamikk i sangene og mere initiativ fra publikum live, noe som Roland Johansson kunne hjelpe dem med.
I 2006 var Sonic Syndicate med i Nuclear Blasts konkurranse. De tre beste bandene av 1 500 påmeldte band skulle få en platekontrakt. Sonic Syndicate var ett av de tre bandene som vant. 
Bandet spilte så inn sitt neste album Only Inhuman som ble utgitt 18. mai 2007. 
To av medlemmene i bandet, Roger og Richard har gått med på å spille inn et samlealbum, Nuclear Blast All-Stars, med den gamle Soilwork-gitaristen Peter Wichers. De har også spilt på den store heavymetall-festivalen Wacken Open Air i 2007.
Den 30. mars annonserte bandet at Roland Johansson ville forlate bandet av personlige grunner. Dette var først sett på som en tidlig aprilsnarr fra fans. Bandet annonserte at de med en gang ville starte å lete etter en ny vokalist for å fylle Johanssons rolle i bandet. Johansson vil fortsette å turnere ferdig inntil noe annet blir annonsert.
24. august 2009 ble den britiske vokalisten Nathan James Biggs (tidligere i The Hollow Earth Theory) utnevnt som den nye vokalisten i bandet.
Sonic Syndicate utgav en EP kalt «Rebellion»  med to nye sanger produsert med den nye vokalisten den 6. november 2009. 
Bandet meldte også at det nye albumet vil bli utgitt rundt april 2010. 
Den 25. september gav Sonic Syndicate ut sin debutsingle med Biggs kalt «Burn This City». Musikkvideoen til sangen ble spilt in torsdag 10. september 2009.
Brit Mila

Brit mila (hebraisk: בְּרִית מִילָה, kan uttales [bʁit miˈla] og [brit miˈla]; uttale på jiddisch: [bʀɪs] og [brɪs]), også skrevet brit milah, er en jødisk seremoni der guttebarn omskjæres åtte dager etter at de er født. Omskjæringen skjer dersom gutten ikke er syk eller «svakelig», som for eksempel at barnet er født prematur. Dette tas det hensyn til, og man venter da med brit mila til gutten er frisk. Brit mila betraktes som en gledens dag, og omskjæringen utførtes av en mohel (flertall mohalim). Etter selve omskjæringen holdes det en fest for familie og andre inviterte.

Etymologi

Mila er ordet for selve omskjæringen, og brit er ordet for seremonien der guttebarnet annonseres som en del av det jødiske folk, der barnets hebraiske navn presenteres.

Mohel

Brit mila utføres av en mohel, en rituell omskjærer. En mohel (flertall mohalim) er en jøde som er trent til å utføre brit mila. Steder man kan utdanne seg til å bli en mohel finnes i blant annet USA. Mange molahim er utdannet som rabbinere eller leger, og noen er også begge deler. Dersom det ikke finnes en mohel i en jødisk menighet, kontaktes en annen menighet som har en mohel tilgjengelig, som tilkalles for å utføre brit mila. I Norge finnes det ikke en egen mohel, og her tilkalles det ofte en mohel fra særlig Danmark eller England.

Tid og sted

Brit mila kan foretas på sykehuset, hjemme eller i et festlokale. Ulik praksis varierer på grunn av ulike jødisk retningers praksis av brit mila. Det skal helst være ti jødiske menn til stede. Etter forskjellige lovprisninger og innledende handlinger legges barnet på en pute på gudfarens knær. En rekke bønner resiteres og gutten omskjæres. Inngrepet går svært raskt. Barnet får ikke bedøvelse, men det gis en liten tøyfille med litt søt vin å suge på, inntil det kan bringes til moren for å få mat. Det er ulik praksis når det gjelder kvinners og barns tilstedeværelse under selve seremonien, men de deltar på festen på lik linje med menn.

Tildeling av navn

Gutten får sitt navn i forbindelse med omskjæringen. Gutten innlemmes her som en del av det jødiske folk. Det er ulik praksis når jenter får sitt navn. Noen jenter får sitt navn rett etter fødselen, noen får sitt navn når torarullene leses i synagogen første gang etter hennes fødsel, og noen gir navnet ved slutten av den første måneden i jentens liv. Jenter omskjæres ikke.

Synspunkter

Praktisk talt alle jødiske foreldre lar fremdeles sine sønner omskjæres. Mange reformjøder lar omskjæringen utføres av leger. Noen ønsker at inngrepet skal skje på sykehus av helsepersonell, for så å gi guttebarnet sitt navn hjemme på den åttende dagen. Andre ønsker at inngrepet skal gjennomføres av en mohel på den åttende dagen, etterfulgt av at gutten får sitt navn. Man har også de som ønsker at inngrepet skal utføres på sykehus, og at barnet får sitt navn i synagogen ved en senere anledning.

Brit Shalom

Som et alternativ til brit mila finnes brit shalom. Dette er en navneseremoni, uten omskjæring av guttebarn. Dette er en alternativ til ikke-ortodokse jødiske menigheter. Bønner resiteres også her, likt under brit mila, men omskjæring av gutter finner ikke sted.
Andrew Davies (fotballspiller)

Biografi

Andrew Davies kom til Middlesbrough allerede som 13-åring, og spilte på aldersbestemte lag de neste årene. Han skrev sin første profesjonelle kontrakt med klubben 1. oktober 2002, og han debuterte for Middlesbrough i en ligacupkamp mot Ipswich den 6. november 2002. Hans første kamp i Premier League var mot Aston Villa 28. januar 2003. 
I januar 2005 skrev han under på en 3-måneders utlånsavtale Queens Park Rangers, og han debuterte for Londonklubben den 14. januar i en kamp mot Stoke den 14. januar 2005. I april var han tilbake i Middlebrough og han fikk med seg tre Premier League kamper på slutten av 2004/05 sesongen.
4. juli 2005 undertegnet Andrew Davies en 6-måneders utlånsavtale med Derby County, og han debuterte for klubben fra Øst-Midlands mot Brighton den 6. august 2005. Han scoret sitt første ligamål for Derby den 18. september 2005 i en kamp mot Southampton. 
Selv om Davies hadde fått 3 røde kort i løpet av sitt opphold i Derby var klubben så fornøyd med han at at de ville forlenge utlånsavtalen. Dette ble gjort i starten på januar 2006, men Middlesbrough fikk inn en klausul i denne avtalen der de kunne hente spilleren før 1. februar 2006. På grunn av skadeproblemer blant forsvarspillerne benyttet Middlesbrough seg av denne klausulen, og Davies returnerte til Middlesbrough 30. januar 2006.
Menystruktur

Menyer som kjenner brukeren (i større eller mindre grad)

Dynamiske menyer kan endres fordi: det i menyen er lenket til en tjeneste som akkurat nå ikke er tilgjengelig, og dermed fjernes den.
Den kan også endres ut fra bruksmønster til den aktuelle bruker, eller til en gruppe av brukere for eksempel «Kunder som kjøpte dette, kjøpte også…» (passiv). For å få en passiv dynamisk meny til å virke må man ha gode algoritmer og/eller god kjennskap til kunden. Den aktive varianten er at man kan rangere (rate) noe, vår erfaring er at det sjelden brukes. Passiv er vanlig i nettbutikker, aktiv i sosiale medier.
Man har ofte menyer som endres basert på frekvens, men de er som regel markert og «bokset inn»: mest søkte, mest brukte, oftest brukte. Personalisering gjennom at man får brukeren til å logge inn, eller ved at man kan lagre en identifikator (cookie) i leserens nettleser er også mye brukt.
Dynamiske menyer endres fordi man på en eller annen måte kjenner brukeren. I statiske menyer kan man fortsatt kjenne kunden, men den endres ikke avhengig av hvem som er inne.
Rollebasert meny 
kan være statisk – målgruppebasert, eller dynamisk – at forskjellige grupper (for eksempel på et intranett) får forskjellig meny.
Assosiative og kontekstuelle lenker har to hovedtyper: lenker i tekst og relaterte lenker. Lenker i tekst er bra for å øke konvertering, og bra for kontekstsensitiv hjelp. Eye-tracking har også vist at de får mye fokus. Husk at du skal lenke de viktige ordene, ikke «for prisliste, klikk her» men «se vår prisliste». En studie av Weinreich et al Off the beaten tracks: exploring three aspects of web navigation, viste at en fjerdedel av leserne heller brukte lenker i teksten enn i venstremeny for å navigere seg videre. Relaterte lenker er for utforskende adferd, men ikke så bra når du leter etter noe kjent. Relaterte lenker er ofte redaksjonelt styrt, ofte gjennom emnekart eller ved direkte plassering. Uansett krever det mye jobb fra redaksjonen. Du bør teste ut plasseringen av relaterte lenker - om leseren i det hele tatt ser dem.
Snarveier/dyplenking/emnesky (tag cloud)/favoritter er lenker som kan være plassert av redaksjonen, eller være basert på søkestatistikk.
Kartbasert navigasjon
brukes for å avgrense områder der det er den viktigste avgrensningen av målgruppen, for eksempel i en annonsebase der det er nyttig at man kjøper av folk som bor i nærheten av en selv.
Mine favoritter  kan for eksempel være slik som på yr.no som husker hvor du har vært før (cookiebaasert), eller det kan være lagret/cachet informasjon fordi du er innlogget. Kan være nyttig å bruke på intranett.
Rásteluoppal

Rásteluoppal et sted i Porsanger i Finnmark. Tidligere kart navn Rasteluobbal og Rasteluobal. Øvre og nedre Rásteluoppal er to vann som er delt av ett sund 71 moh. Elven Fielbma renner inn i øvre Rásteluoppal og videre ut av nedre Rásteluoppal. I øvre Rásteluoppal ligger en holme tilhørende familien Hoëm. Rásteluoppal grenser til Skoganvarre naturreservat på vestsiden. Rester etter tyske forlegninger fra andre verdenskrig på østsiden. De tyske forlegningene gikk sammenhengende ifra Øvre Rásteluoppal og ned til forbi Skoganvarre. Lasarettmoen var det tyske feltsykehuset på vestsiden av elven.
Bolbobaineus

Utseende

En middelsstor, bred og høyt hvelvet, blank, rødbrun tordivel. Hodet er stort og bredt, flatt, snuten sterkt fremskytende. Pronotum er bredt, rundet, hos hannen med et par spisse knøler i midten foran. Dekkvingene er hvelvede med fine punktstriper. Beina er kraftige gravebein, leggene krumme, på forbeina med skarpe tenner langs nesten hele ytterkanten, ikke bare i spissen.

Levevis

I likhet med tordivlene graver disse billene lange ganger, med kammer der larvene utvikler seg. Disse artene legger forholdsvis veldig store egg. Det er uklart hva larvene faktisk eter, det har blitt observert at de ganger på veggene i kammeret de lever i, og vokser ved dette. Kanskje ernærer de seg av bakterier som vokser på kammerveggene.
De voksne billene eter underjordiske sopper og flyr godt.

Utbredelse

Arten er bare kjent fra det sørlige Queensland).
Den ortodokse kirke i Tyskland

Den ortodokse kirke er i Tyskland representert med bispedømmer og menigheter av flere av dens særkirker.

Den bulgarsk-ortodokse kirke

Det bulgarsk-ortodokse bispedømmet med ansvar for Tyskland er Vest- og Mellom-Europa eparki med sete i Berlin. Det ble etablert i 1980 og har åtte menigheter.

Den rumensk-ortodokse kirke

Det rumensk-ortodokse bispedømmet med ansvar for Tyskland er Tyskland og Sentral-Europa erkebispedømme med sete i München, som er del av metropolitandistriktet Tyskland, Sentral- og Nord-Europa med sete i Nürnberg. Det ble etablert i 1994 og har 50 menigheter.

Den serbisk-ortodokse kirke

Det serbisk-ortodokse bispedømmet med ansvar for Tyskland er Mellom-Europa eparki med sete i Hildesheim. Det ble etablert i 1990 og har 20 menigheter.

Den ukrainsk-ortodokse kirke

Det ukrainsk-ortodokse bispedømmet med ansvar for Tyskland er London og Vest-Europa eparki med sete i Genk (Belgia). Det hører til den ukrainsk-ortodokse diasporakirke og er underlagt den økumeniske patriark. Det ble etablert i 1945 og har åtte menigheter.
French Open 1990

French Open 1990 ble spilt på Roland Garros-stadion i Paris i perioden 28. mai til 10. juni. French Open er en Grand Slam-turnering i tennis på grus. Andrés Gómez beseiret Andre Agassi i singlefinalen for herrer og Monica Seles vant damefinalen over Steffi Graf.
Målselvdalen

Målselvdalen er et dalføre i Målselv kommune i Troms. Den er drøyt seksti kilometer lang og strekker seg vestover fra Øverbygd, hvor Dividalen, Rostadalen og Tamokdalen møtes. Ved Bardufoss snur dalen mot nord og fortsetter ned til Målselvfjorden. I bunnen av dalen ligger Målselva, som er kjent for sitt gode laksefiske.
Siste Fortellinger

Siste Fortellinger (eng. Last Tales, dansk Sidste Fortællinger) er en samling fortellinger skrevet av den danske forfatteren Karen Blixen og utgitt den 4. november 1957 i Danmark (gitt ut samme år i USA og England). Norsk oversettelse samme år.
Jomsom lufthavn

Jomsom lufthavn (IATA: JMO, ICAO: VNJS) er en flyplass i Jomsom i  Mustang-distriktet i Dhawalagiri i Nepal. Den er den viktigste innfallsporten til Muktinath-templet, som er er populært valfartsted for nepalesere og indere. Flyplassen betjener også fly fra Nepals flystyrker.
Flyplassen ligger 8 800 fot (2 682 m) over havet og har en asfaltert rullebane som er 720 meter lang og 19 meter bred.

Hendelser

Den 14. mai 2012 havarerte en Fairchild Dornier 228 fra Agni Air under forsøk på å lande på Jomsom airport. Av 21 mennesker om bord omkom 15.
Den 16. mai 2013 havarerte en Twin Otter fra Nepal Airlines med 18 passasjerer og en besetning på tre . Flyet havarerte på bredden av Gandaki-elven. Ingen mistet livet, men syv fikk alvorlige skader. Åtte av passasjerene var japaneske turister mens de tre besetningsmedlemmene og de andre passasjerer var nepalesere.